CELEX: 31973R3134
Language: el
Date: 1973-11-06 00:00:00
Title: Κανονισμός (ΕΟΚ) αριθ. 3134/73 του Συμβουλίου της 6ης Νοεμβρίου 1973 περί εφαρμογής ορισμένων αποφάσεων επί τελωνειακών θεμάτων της Μεικτής Επιτροπής που συνεστήθη βάσει της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Ισλανδίας

Avis juridique important

|

31973R3134

Κανονισμός (ΕΟΚ) αριθ. 3134/73 του Συμβουλίου της 6ης Νοεμβρίου 1973 περί εφαρμογής ορισμένων αποφάσεων επί τελωνειακών θεμάτων της Μεικτής Επιτροπής που συνεστήθη βάσει της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Ισλανδίας  

Επίσημη Εφημερίδα αριθ. L 324 της 24/11/1973 σ. 0001 - 0001 Φινλανδική ειδική έκδοση: Κεφάλαιο 2 τόμος 2 σ. 0007  Ελληνική ειδική έκδοση: Κεφάλαιο 02 τόμος 1 σ. 0211  Σουηδική ειδική έκδοση: Κεφάλαιο 2 τόμος 2 σ. 0007 

ΚΑΝΟΝΙΣΜΟΣ (ΕΟΚ) αριθ. 3134/73 ΤΟΥ ΣΥΜΒΟΥΛΙΟΥ της 6ης Νοεμβρίου 1973 περί εφαρμογής ορισμένων αποφάσεων επί τελωνειακών θεμάτων της Μικτής Επιτροπής που συνεστήθη βάσει της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας  της ΙσλανδίαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι μεταξύ της Ευρωπαϊκής Οικονομικής Κοινότητος και της Δημοκρατίας της Ισλανδίας(1) έχει υπογραφεί στις 22 Ιουλίου 1972 συμφωνία η οποία άρχισε να ισχύει την 1η Απριλίου 1973- ότι δυνάμει των άρθρων 16 και 28 του πρωτοκόλλου αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, το οποίο αποτελεί αναπόσπαστο μέρος της συμφωνίας αυτής, η Μικτή Επιτροπή  έλαβε ορισμένες αποφάσεις επί τελωνειακών θεμάτων στις 8 Ιουνίου 1973- ότι είναι αναγκαίο να τεθούν σε εφαρμογή οι αποφάσεις αυτές στην Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Για την εφαρμογή της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Ισλανδίας, οι αποφάσεις της Μικτής Επιτροπής αριθ. 3/73, 4/73, 5/73, 6/73, 7/73 και 8/73 της 8ης Ιουνίου 1973, οι οποίες προσαρτώνται στον  παρόντα κανονισμό, ισχύουν στην Κοινότητα.   Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος μέλος.  Έγινε στις Βρυξέλλες, στις 6 Νοεμβρίου 1973.  Για το Συμβούλιο Ο Πρόεδρος I. NORGAARD  (1) ΕΕ αριθ. Ν 301 της 31.12.1972, σ. 2.      ΠΑΡΑΡΤΗΜΑ I   ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ αριθ. 3/73 περί καθορισμού των μεθόδων διοικητικής συνεργασίας στον τελωνειακό τομέα για την εφαρμογή της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Ισλανδίας  Η ΜΙΚΤΗ ΕΠΙΤΡΟΠΗ,  Έχοντας υπόψη:  τη συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Ισλανδίας που υπεγράφη στις Βρυξέλλες στις 22 Ιουλίου 1972,  το πρωτόκολλο αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας και ιδίως το άρθρο 16,  Εκτιμώντας:  ότι είναι αναγκαίο, για την ορθή λειτουργία της συμφωνίας, να οργανωθεί στενή διοικητική συνεργασία μεταξύ των συμβαλλομένων μερών της συμφωνίας για να εξασφαλισθεί ορθή και ομοιόμορφη εφαρμογή των τελωνειακών διατάξεων που περιέχονται σ' αυτή και ιδίως  εκείνων του πρωτοκόλλου αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας,  ΑΠΟΦΑΣΙΖΕΙ:   Άρθρο 1  Όταν οι όροι "πιστοποιητικό κυκλοφορίας εμπορευμάτων" ή "πιστοποιητικά κυκλοφορίας εμπορευμάτων" χρησιμοποιούνται στην παρούσα απόφαση χωρίς να διευκρινίζεται αν πρόκειται για πιστοποιητικό ή πιστοποιητικά βάσει του υποδείγματος της παραγράφου  1 ή της παραγράφου 2 του άρθρου 8 του πρωτοκόλλου αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, εφεξής καλουμένου πρωτόκολλο αριθ. 3, οι αντίστοιχες διατάξεις ισχύουν  αδιακρίτως και για τις δύο κατηγορίες πιστοποιητικών.   Άρθρο 2  1. Εναπόκειται στον εξαγωγέα ή στον εξουσιοδοτημένο αντιπρόσωπό του να ζητεί υπ' ευθύνη του, την έκδοση πιστοποιητικού κυκλοφορίας εμπορευμάτων.  Η αίτηση αυτή συντάσσεται επί ενός από τα έντυπα, των οποίων το υπόδειγμα περιλαμβάνεται στα παραρτήματα V και VI του πρωτοκόλλου αριθ. 3. Το έντυπο αυτό συμπληρώνεται σύμφωνα με τις διατάξεις του πρωτοκόλλου αριθ. 3.  2. Ο εξαγωγέας ή ο αντιπρόσωπός του, προσκομίζει μαζί με την αίτησή τους κάθε χρήσιμο δικαιολογητικό έγγραφο δυνάμενο να αποδείξει ότι τα εξαγόμενα εμπορεύματα δικαιολογούν την έκδοση πιστοποιητικού κυκλοφορίας εμπορευμάτων.   Άρθρο 3  1. Οι τελωνειακές αρχές της χώρας εξαγωγής μεριμνούν για την δέουσα συμπλήρωση των εντύπων που αναφέρονται στο άρθρο 2. Εξακριβώνουν ιδίως αν το πλαίσιο που προορίζεται για την περιγραφή των εμπορευμάτων έχει συμπληρωθεί κατά τρόπο που να  αποκλείει κάθε δυνατότητα καταχρηστικής προσθήκης. Για τον σκοπό αυτόν, η περιγραφή των εμπορευμάτων πρέπει να αναγράφεται χωρίς κενό διάστιχο. Όταν το πλαίσιο δεν συμπληρώνεται εξ ολοκλήρου, πρέπει να σύρεται οριζόντια γραμμή κάτω από την τελευταία  σειρά και να διαγράφεται το μη συμπληρωθέν τμήμα.  2. Επειδή το πιστοποιητικό κυκλοφορίας εμπορευμάτων αποτελεί δικαιολογητικό τίτλο για την εφαρμογή του προτιμησιακού καθεστώτος δασμών και ποσοστώσεων που προβλέπεται στη συμφωνία, είναι ευθύνη των τελωνειακών αρχών της χώρα εξαγωγής να λάβουν τα  αναγκαία μέτρα για την εξακρίβωση της καταγωγής των εμπορευμάτων και τον έλεγχο των άλλων δηλώσεων του πιστοποιητικού.   Άρθρο 4  Η έκδοση του πιστοποιητικού κυκλοφορίας εμπορευμάτων A.IS.1 πραγματοποιείται από τις τελωνειακές αρχές ενός Κράτους μέλους της Ευρωπαϊκής Οικονομικής Κοινότητος, αν τα εμπορεύματα που πρόκειται να εξαχθούν δύνανται να θεωρηθούν ως "καταγόμενα  προϊόντα" της Κοινότητος κατά την έννοια του άρθρου 1 παράγραφος 1 του πρωτοκόλλου αριθ. 3.   Άρθρο 5  Η έκδοση του πιστοποιητικού κυκλοφορίας εμπορευμάτων A.IS.1 πραγματοποιείται από τις τελωνειακές αρχές της Ισλανδίας, αν τα εμπορεύματα που πρόκειται να εξαχθούν δύνανται να θεωρηθούν ως "καταγόμενα προϊόντα" της Ισλανδίας κατά την έννοια του  άρθρου 1 παράγραφος 2 του πρωτοκόλλου αριθ. 3.   Άρθρο 6  Η έκδοση του πιστοποιητικού κυκλοφορίας εμπορευμάτων A.W.1. πραγματοποιείται από τις τελωνειακές αρχές ενός Κράτους μέλους της Ευρωπαϊκής Οικονομικής Κοινότητος ή της Ισλανδίας, αν τα εμπορεύματα που πρόκειται να εξαχθούν δύνανται να θεωρηθούν  ως "καταγόμενα προϊόντα" της Κοινότητος, της Ισλανδίας ή της Αυστρίας, της Φινλανδίας, της Πορτογαλίας, της Σουηδίας ή της Ελβετίας κατά την έννοια του άρθρου 2 και κατά περίπτωση, του άρθρου 3 του πρωτοκόλλου αριθ. 3.   Άρθρο 7  Για να εξακριβωθεί αν πληρούνται οι προϋποθέσεις που αναφέρονται στα άρθρα 4, 5 και 6, οι τελωνειακές αρχές δύνανται να απαιτήσουν οποιοδήποτε δικαιολογητικό έγγραφο και να προβούν σε οποιονδήποτε έλεγχο κρίνουν χρήσιμο.   Άρθρο 8  1. Τα πιστοποιητικά κυκλοφορίας εμπορευμάτων A.W.1 αναφέρουν υποχρεωτικώς το σύμβολο των πιστοποιητικών που έχουν εκδοθεί προηγουμένως, ακολουθούμενα από τους αριθμούς των πιστοποιητικών αυτών. Αυτή η ένδειξη δύναται να αντικατασταθεί από  εκείνη του φακέλλου εξαγωγής.  2. Για την εφαρμογή των άρθρων 2 και 3 του πρωτοκόλλου αριθ. 3 τα πιστοποιητικά κυκλοφορίας εμπορευμάτων A.W.1 αναφέρουν υποχρεωτικώς το κράτος στο οποίο τα χρησιμοποιηθέντα προϊόντα απέκτησαν την ιδιότητα των καταγομένων προϊόντων.   Άρθρο 9  Η απόδειξη ότι πληρούνται οι προϋποθέσεις που αναφέρονται στο άρθρο 7 του πρωτοκόλλου αριθ. 3, παρέχεται δια της προσκομίσεως στις τελωνειακές αρχές του Κράτους εισαγωγής:  α) είτε ενιαίου δικαιολογητικού τίτλου μεταφοράς που εκδίδεται στο Κράτος εξαγωγής και βάσει του οποίου πραγματοποιείται η διέλευση δια της χώρας διελεύσεως- β) είτε βεβαιώσεως που χορηγείται από τις τελωνειακές αρχές της χώρας διελεύσεως και περιέχει:  - την ακριβή περιγραφή των εμπορευμάτων,  - την ημερομηνία εκφορτώσεως ή επαναφορτώσεως των εμπορευμάτων ή, ενδεχομένως, της επιβιβάσεως ή της αποβιβάσεώς τους και την ένδειξη περί των χρησιμοποιουμένων πλοίων,  - τις συνθήκες υπό τις οποίες τα εμπορεύματα παρέμειναν στην χώρα διελεύσεως- γ) είτε, ελλείψει τούτων, οποιουδήποτε άλλου αποδεικτικού εγγράφου.   Άρθρο 10  Η ημερομηνία εκδόσεως του πιστοποιητικού κυκλοφορίας πρέπει να αναφέρεται στο μέρος των πιστοποιητικών κυκλοφορίας εμπορευμάτων που προορίζεται για το τελωνείο.   Άρθρο 11  Οι τελωνειακές αρχές των Κρατών μελών και εκείνες της Ισλανδίας παρέχουν αμοιβαία, μέσω της Επιτροπής των Ευρωπαϊκών Κοινοτήτων, τα δείγματα των αποτυπωμάτων των σφραγίδων που χρησιμοποιήθηκαν στα γραφεία τους για την έκδοση των πιστοποιητικών  κυκλοφορίας εμπορευμάτων.   Άρθρο 12  Η αντικατάσταση ενός ή περισσοτέρων πιστοποιητικών κυκλοφορίας εμπορευμάτων από ένα ή περισσότερα άλλα πιστοποιητικά είναι πάντοτε δυνατή, υπό την προϋπόθεση ότι πραγματοποιείται στο τελωνείο όπου ευρίσκονται τα εμπορεύματα.   Άρθρο 13  1. Όταν πιστοποιητικό εκδίδεται, κατά την έννοια του άρθρου 10 παράγραφος 1 του παρόντος πρωτοκόλλου αριθ. 3, μετά την πραγματική εξαγωγή των εμπορευμάτων τα οποία αυτό αφορά, ο εξαγωγέας οφείλει, επί της αιτήσεως που προβλέπεται στο άρθρο 9  του πρωτοκόλλου αριθ. 3:  α) να αναφέρει τον τόπο και την ημερομηνία αποστολής των εμπορευμάτων τα οποία αφορά το πιστοποιητικό,  β) να βεβαιώνει ότι δεν εξεδόθη πιστοποιητικό κατά την εξαγωγή των εν λόγω εμπορευμάτων, διευκρινίζοντας τους λόγους.  2. Οι τελωνειακές αρχές δύνανται να προβούν στην εκ των υστέρων έκδοση πιστοποιητικού κυκλοφορίας εμπορευμάτων μόνον αφού ελέγξουν αν οι ενδείξεις που περιέχονται στην αίτηση του εξαγωγέα ανταποκρίνονται προς εκείνες του αντιστοίχου φακέλλου.  Τα πιστοποιητικά που εκδίδονται εκ των υστέρων πρέπει να φέρουν μία από τις ακόλουθες μνείες: "NACHTRAGLICH AUSGESTELLT", "DELIVRE A POSTERIORI", "RILASCIATO A POSTERIORI", "AFGEGEVEN A POSTERIORI", "ISSUED RETROSPECTIVELY", "UDSTEDT EFTERFOLGENDE",  "UTGEFID EFTIRA".   Άρθρο 14  Σε περίπτωση κλοπής, απωλείας ή καταστροφής πιστοποιητικού κυκλοφορίας εμπορευμάτων, ο εξαγωγέας δύναται να ζητήσει από τις τελωνειακές αρχές που το εξέδωσαν, αντίγραφο το οποίο συντάσσεται βάσει των εγγράφων εξαγωγής που ευρίσκονται στην  κατοχή τους. Το αντίγραφο που εκδίδεται κατ' αυτόν τον τρόπο πρέπει να φέρει μία από τις ακόλουθες μνείες: "DUPLIKAT", "DUPLICATA", "DUPLICATO", "DUPLICAAT", "DUPLICATE", "SAMRIT".  Το αντίγραφο, το οποίο πρέπει να φέρει την ημερομηνία του πρωτοτύπου πιστοποιητικού κυκλοφορίας εμπορευμάτων, αρχίζει να ισχύει από την ημερομηνία αυτή.   Άρθρο 15  Τα πιστοποιητικά κυκλοφορίας εμπορευμάτων που κατατίθενται στις τελωνειακές αρχές της χώρας εισαγωγής δύνανται, μετά την πάροδο της προθεσμίας υποβολής που προβλέπεται στο άρθρο 11 του πρωτοκόλλου αριθ. 3, να γίνουν δεκτά προς τον σκοπό  εφαρμογής του προτιμησιακού καθεστώτος, όταν η μη τήρηση της προθεσμίας οφείλεται σε ανωτέρα βία ή σε εξαιρετικές περιστάσεις.  Εκτός των περιπτώσεων αυτών, οι τελωνειακές αρχές του Κράτους εισαγωγής δύνανται να αποδεχθούν τα πιστοποιητικά, όταν τα εμπορεύματα προσκομίζονται σε αυτές πριν από την πάροδο της ανωτέρω προθεσμίας.   Άρθρο 16  Η διαπίστωση μικροδιαφορών μεταξύ των ενδείξεων που αναφέρονται στο πιστοποιητικό κυκλοφορίας εμπορευμάτων και εκείνων που αναφέρονται στα έγγραφα που κατατίθενται στο τελωνείο, για την τήρηση των διατυπώσεων εισαγωγής των εμπορευμάτων, δεν  συνεπάγεται αφ' εαυτής την ακυρότητα του πιστοποιητικού, αν αποδειχθεί δεόντως ότι το τελευταίο αντιστοιχεί προς τα προσκομισθέντα εμπορεύματα.   Άρθρο 17  1. Τα Κράτη μέλη και η Ισλανδία λαμβάνουν όλα τα αναγκαία μέτρα σε τρόπο ώστε τα εμπορεύματα, τα οποία ανταλλάσσονται βάσει πιστοποιητικού κυκλοφορίας εμπορευμάτων και κατά τη διάρκεια της μεταφοράς τους παραμένουν σε ελευθέρα ζώνη ευρισκομένη  στην επικράτειά τους, να μη αποτελούν αντικείμενο αντικαταστάσεως ή εργασιών εκτός των εργασιών που προορίζονται να διασφαλίζουν τη διατήρησή τους στην ίδια κατάσταση.  2. Όταν προϊόντα, καταγόμενα από την Κοινότητα ή την Ισλανδία έχουν εισαχθεί σε ελευθέρα ζώνη υπό την κάλυψη πιστοποιητικού κυκλοφορίας εμπορευμάτων υφίστανται επεξεργασία ή μεταποίηση, οι αρμόδιες τελωνειακές αρχές πρέπει να εκδώσουν νέο πιστοποιητικό  κατόπιν αιτήσεως του εξαγωγέα, αν η επεξεργασία ή η μεταποίηση που υπέστησαν είναι σύμφωνες με τις διατάξεις του πρωτοκόλλου αριθ. 3.   Άρθρο 18  1. Εναπόκειται στον εξαγωγέα ή στον εξουσιοδοτημένο αντιπρόσωπό του να συμπληρώνει και να υπογράφει τα δύο φύλλα του εντύπου EUR. 2, υπόδειγμα του οποίου προσαρτάται στην απόφαση της Μικτής Επιτροπής αριθ. 4/73.  Αν τα εμπορεύματα που περιλαμβάνονται στην αποστολή έχουν ήδη αποτελέσει αντικείμενο ελέγχου διενεργηθέντος στη χώρα εξαγωγής, σύμφωνα με τον ορισμό της εννοίας "καταγόμενα προϊόντα", ο εξαγωγέας δύναται να αναφέρει στον χώρο "Παρατηρήσεις" του εντύπου  EUR. 2 τα στοιχεία αναφοράς στον έλεγχο αυτό.  2. Ο εξαγωγέας αναγράφει, είτε στην πράσινη ετικέττα υποδείγματος C 1 είτε στη διασάφηση C 2/CP3, τη μνεία EUR.2 συνοδευομένη από τον αριθμό σειράς του εντύπου.   Άρθρο 19  1. Ο εκ των υστέρων έλεγχος των πιστοποιητικών κυκλοφορίας εμπορευμάτων ή των εντύπων EUR. 2, διενεργείται δειγματοληπτικώς ή κάθε φορά που οι τελωνειακές αρχές του Κράτους εισαγωγής έχουν βάσιμές αμφιβολίες ως προς τη γνησιότητα του εγγράφου  ή την ακρίβεια των πληροφοριών περί της πραγματικής καταγωγής του εν λόγω εμπορεύματος.  2. Για την εφαρμογή της παραγράφου 1, οι τελωνειακές αρχές του Κράτους εισαγωγής επαναποστέλλουν το πιστοποιητικό κυκλοφορίας εμπορευμάτων ή το φύλλο 2 του εντύπου EUR. 2 ή φωτοαντίγραφο αυτών στις τελωνειακές αρχές του Κράτους εξαγωγής, αναφέροντας  κατά περίπτωση τους ουσιαστικούς ή τυπικούς λόγους που δικαιολογούν την έρευνα. Επισυνάπτουν στο φύλλο 2 του εντύπου EUR. 2, το τιμολόγιο εφ' όσον προσεκομίσθη, ή αντίγραφό του και παρέχουν τις πληροφορίες που ηδυνήθησαν να λάβουν και οι οποίες  δημιουργούν την υπόνοια ότι οι μνείες που περιλαμβάνονται στο εν λόγω πιστοποιητικό ή έντυπο είναι ανακριβείς.  Αν οι τελωνειακές αρχές του Κράτους εισαγωγής αποφασίσουν να αναστείλουν την εφαρμογή των διατάξεων της συμφωνίας, αναμένοντας τα αποτελέσματα του ελέγχου, επιτρέπουν την παράδοση των εμπορευμάτων στον εισαγωγέα με την επιφύλαξη των συντηρητικών μέτρων  που κρίνονται αναγκαία.  3. Τα αποτελέσματα του εκ των υστέρων ελέγχου γνωστοποιούνται το συντομότερο δυνατό στις τελωνειακές αρχές του Κράτους εισαγωγής. Τα αποτελέσματα αυτά πρέπει να καθιστούν δυνατή τη διαπίστωση αν το αμφισβητούμενο πιστοποιητικό κυκλοφορίας εμπορευμάτων ή  το αμφισβητούμενο έντυπο EUR.2, δύνανται να ισχύσουν για τα εμπορεύματα που έχουν πράγματι εξαχθεί και αν στα εμπορεύματα αυτά δύναται, πράγματι, να εφαρμοσθεί το προτιμησιακό καθεστώς.  Όταν οι τελωνειακές αρχές του Κράτους εισαγωγής και εκείνες του Κράτους εξαγωγής δεν δύνανται να ρυθμίζουν μεταξύ τους τις αμφισβητήσεις αυτές ή όταν δημιουργείται από τις αμφισβητήσεις πρόβλημα ερμηνείας του πρωτοκόλλου αριθ. 3, οι αμφισβητήσεις αυτές  φέρονται ενώπιον της Τελωνειακής Επιτροπής.  Προς τον σκοπό ελέγχου εκ των υστέρων των πιστοποιητικών, τα έγγραφα εξαγωγής ή τα αντίγραφα των πιστοποιητικών που χρησιμοποιήθηκαν αντ' αυτών πρέπει να φυλάσσονται τουλάχιστον επί διετία από τις τελωνειακές αρχές της χώρας εξαγωγής.   Άρθρο 20  Για την εφαρμογή του άρθρου 25 παράγραφος 1 του πρωτοκόλλου αριθ. 3, τα πιστοποιητικά κυκλοφορίας εμπορευμάτων και τα έντυπα EUR.2 δύνανται να φέρουν μία από τις ακόλουθες μνείες: "ART. 25.1 GEGEBEN", "APPLICATION ART 25.1", "APPLICAZIONE ART.  25.1", "ART. 25.1 VOLDAAN", "ART. 25.1 SATISFIED", "ART. 25.1 OPFYLDT", "AKVAEDUM 25.1 FULINAEGT".  Οι μνείες αυτές επικυρούνται στην περίπτωση των πιστοποιητικών κυκλοφορίας εμπορευμάτων με το αποτύπωμα της σφραγίδας που χρησιμοποιείται από το αρμόδιο τελωνείο.   Άρθρο 21  Τα σύμβολα και οι μνείες που αναφέρονται στα άρθρα 8, 13, 14 και 20 αναγράφονται στον χώρο "Παρατηρήσεις" του πιστοποιητικού.  Έγινε στις Βρυξέλλες, στις 8 Ιουνίου 1973.  Για την Μικτή Επιτροπή Ο Πρόεδρος Th. ASGEIRSSON Οι Γραμματείς O. EGILSSON M. C. SAUT      ΠΑΡΑΡΤΗΜΑ II   ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ αριθ. 4/73 περί του πρωτοκόλλου αριθ. 3 "περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας"  Η ΜΙΚΤΗ ΕΠΙΤΡΟΠΗ,  Έχοντας υπόψη:  τη συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Ιρλανδίας που υπεγράφη στις Βρυξέλλες στις 22 Ιουλίου 1972,  το πρωτόκολλο αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας (αποκαλούμενο εφεξής "πρωτόκολλο αριθ. 3") και ιδίως το άρθρο 28,  Εκτιμώντας:  ότι είναι αναγκαίο να ληφθούν ορισμένα μέτρα για την προσαρμογή των διατάξεων του πρωτοκόλλου αριθ. 3 προς τις ιδιαίτερες απαιτήσεις καθορισμένων εμπορευμάτων ή ορισμένων τρόπων μεταφοράς,  ΑΠΟΦΑΣΙΖΕΙ:   Άρθρο 1  Τα εμπορεύματα που ανταποκρίνονται στις απαιτήσεις του πρωτοκόλλου αριθ. 3 και αποτελούν αντικείμενο ταχυδρομικών αποστολών (περιλαμβανομένων και των ταχυδρομικών δεμάτων), εφ' όσον πρόκειται για αποστολές που περιέχουν αποκλειστικώς και μόνον  "καταγόμενα προϊόντα" και των οποίων η αξία δεν υπερβαίνει τις 1000 λογιστικές μονάδες κατ' αποστολή, απολαύουν κατά την εισαγωγή στην Κοινότητα ή στην Ισλανδία των διατάξεων της συμφωνίας εφ' όσον προσκομίζεται έντυπο EUR. 2, του οποίου το υπόδειγμα  παρατίθεται στο παράρτημα της παρούσης αποφάσεως.   Άρθρο 2  Το έντυπο EUR. 2 συμπληρώνεται από τον εξαγωγέα. Συντάσσεται σε μία από τις γλώσσες στις οποίες έχει συνταχθεί η συμφωνία και σύμφωνα με τις διατάξεις του εσωτερικού δικαίου του Κράτους εξαγωγής. Αν συντάσσεται με το χέρι, πρέπει να  συμπληρώνεται με μελάνι και με κεφαλαία. Το έντυπο EUR. 2 αποτελείται από δύο φύλλα, διαστάσεων 210x148 χλστ. το καθένα. Τυπώνεται επί χάρτου γραφής χρώματος λευκού, άνευ μηχανικών πολτών, διαβρεγμένου με κόλλα, βάρους τουλάχιστον 64 γραμμαρίων κατά m2.  Το έντυπο EUR. 2 δύναται να αποσπάται σε δύο φύλλα.  Τα Κράτη μέλη της Κοινότητος και η Ισλανδία δύνανται να επιφυλάξουν εις εαυτά την εκτύπωση των εντύπων ή να την αναθέσουν σε τυπογραφεία της εγκρίσεώς τους. Στην τελευταία αυτή περίπτωση, σε κάθε έντυπο, πρέπει να γίνεται μνεία της εγκρίσεως αυτής. Επί  πλέον, κάθε φύλλο πρέπει να φέρει το διακριτικό σήμα του εγκεκριμένου τυπογραφείου, καθώς και αριθμό σειράς.   Άρθρο 3  Για κάθε ταχυδρομική αποστολή συντάσσεται έντυπο EUR. 2. Μετά την συμπλήρωση και την υπογραφή των δύο φύλλων του εντύπου, ο εξαγωγέας προσαρτά, σε περίπτωση αποστολών με ταχυδρομικά δέματα, τα δύο αυτά φύλλα στο δελτίο αποστολής. Σε περίπτωση  αποστολών με το επιστολικό ταχυδρομείο, ο εξαγωγέας προσαρτά σταθερώς το φύλλο 1 στο δέμα και θέτει το φύλλο 2 στο εσωτερικό του δέματος.  Οι διατάξεις αυτές δεν απαλλάσσουν τους εξαγωγείς από την τήρηση των λοιπών διατυπώσεων που προβλέπονται στους τελωνειακούς και ταχυδρομικούς κανονισμούς.   Άρθρο 4  1. Η Κοινότης και η Ισλανδία αποδέχονται ως καταγόμενα προϊόντα απολαύοντα των διατάξεων της συμφωνίας, χωρίς να απαιτείται η συμπλήρωση εντύπου EUR. 2,  τα εμπορεύματα που αποστέλλονται υπό μορφή μικροδεμάτων σε ιδιώτες, εφ' όσον πρόκειται για εισαγωγές χωρίς κανένα εμπορικό χαρακτήρα, και εφ' όσον οι εισαγωγές αυτές έχουν δηλωθεί ως ανταποκρινόμενες στις προϋποθέσεις που απαιτούνται για την εφαρμογή  των διατάξεων αυτών και δεν υφίσταται καμμία αμφιβολία ως προς την ειλικρίνεια της δηλώσεως αυτής.  2. Ως εισαγωγές χωρίς κανέναν εμπορικό χαρακτήρα θεωρούνται οι εισαγωγές που παρουσιάζουν περιστασιακό χαρακτήρα και αφορούν αποκλειστικώς εμπορεύματα που προορίζονται για προσωπική ή οικογενειακή χρήση των παραληπτών και τα οποία δεν πρέπει, λόγω του  είδους και της ποσότητός τους, να δίδουν λαβή σε εικασία ότι η εισαγωγή γίνεται για εμπορικούς λόγους. Εξ άλλου, η συνολική αξία των εμπορευμάτων αυτών δεν πρέπει να υπερβαίνει τις 60 λογιστικές μονάδες.   Άρθρο 5  Για να εξασφαλισθεί η ορθή εφαρμογή της παρούσης αποφάσεως, τα Κράτη μέλη της Κοινότητος και η Ισλανδία παρέχουν, μέσω των αντιστοίχων τελωνειακών τους διοικήσεων, αμοιβαία συνδρομή για τον έλεγχο της γνησιότητος και της κανονικότητος των  δηλώσεων των εξαγωγέων που περιλαμβάνονται στα έντυπα EUR. 2.   Άρθρο 6  Κυρώσεις επιβάλλονται εναντίον οποιουδήποτε προσώπου το οποίο καταρτίζει ή προκαλεί την κατάρτιση εντύπου που περιέχει ανακριβή στοιχεία με σκοπό να δυνηθεί το εμπόρευμα να απολαύει του προτιμησιακού καθεστώτος.  Έγινε στις Βρυξέλλες, στις 8 Ιουνίου 1973.  Για την Μικρή Επιτροπή Ο Πρόεδρος Th. ASGEIRSSON Οι Γραμματείς O. EGILSSON M. C. SAUT  Παραπομπές της εμπροσθίας όψεως (1) Να αναφερθούν τα συμβαλλόμενα μέρη στην πράξη, στο πλαίσιο της οποίας συντάσσεται το έντυπο.  (2) Να αναφερθούν τα στοιχεία του ελέγχου που ενδεχομένως έχει ήδη διανεργηθεί από την αρμόδια διοίκηση ή υπηρεσία.  Οδηγίες περί συντάξεως του εντύπου EUR. 2 Α. Έντυπο EUR. 2 δύναται μόνον να συταχθεί για εμπορεύματα τα οποία, στη χώρα εξαγωγής, πληρούν τους όρους που προβλέπονται από τις διατάξεις που διέπουν τις συναλλαγές που αναφέρονται στον χώρο αριθ. 2.  Οι διατάξεις αυτές πρέπει να μελετώνται προσεκτικά προ της συμπληρώσεως του εντύπου.  Β. Ο εξαγωγέας πρέπει να αναγράφει, είτε στην πράσινη ετικέττα C1 είτε στη διασάφηση C2/CP3 την μνεία "EUR. 2" συνοδευομένη από τον αριθμό σειράς του εντύπου.  Γ. Μετά τη συμπλήρωση και την υπογραφή των δύο φύλλων του εντύπου, ο εξαγωγέας:  - προσαρτά τα δύο φύλλα στο δελτίο αποστολής, εφ' όσον πρόκειται για αποστολή με ταχυδρομικό δέμα,  - προσαρτά σταθερώς το φύλλο 1 στο δέμα και θέτει το φύλλο 2 στο εσωτερικό του δέματος, εφ' όσον πρόκειται για αποστολή με το επιστολικό ταχυδρομείο.       ΠΑΡΑΡΤΗΜΑ III   ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ αριθ. 5/73 περί των πιστοποιητικών κυκλοφορίας εμπορευμάτων A.IS.1 και A.W.1 που παρατίθενται στα παραρτήματα V και VI του πρωτοκόλλου αριθ. 3  Η ΜΙΚΤΗ ΕΠΙΤΡΟΠΗ,  Έχοντας υπόψη:  τη συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Ισλανδίας που υπεγράφη στις Βρυξέλλες στις 22 Ιουλίου 1972,  το πρωτόκολλο αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, (αποκαλούμενο εφεξής "πρωτόκολλο αριθ. 3"), και ιδίως το άρθρο 28,  Εκτιμώντας:  ότι είναι αναγκαίο να συμπληρωθεί η σημείωση 1 της εμπροσθίας όψεως του υποδείγματος του πιστοποιητικού κυκλοφορίας εμπορευμάτων A.IS.1 που παρατίθεται στο παράρτημα V του πρωτοκόλλου αριθ. 3 ώστε να καταστεί δυνατή η χρησιμοποίηση του υποδείγματος  αυτού στο πλαίσιο των συμφωνιών που αναφέρονται στο άρθρο 2 του πρωτοκόλλου αριθ. 3- ότι είναι αναγκαίο να τροποποιηθεί το υπόδειγμα του πιστοποιητικού κυκλοφορίας εμπορευμάτων A.W.1 που παρατίθεται στο παράρτημα VI του πρωτοκόλλου αριθ. 3 για να εξομοιωθεί με τα υποδείγματα που παρατίθενται στο παράρτημα VI του πρωτοκόλλου αριθ. 3 που  προσαρτάται σε καθεμία από τις συμφωνίες που αναφέρονται ανωτέρω- ότι για να εξασφαλισθεί συμφωνία στις διάφορες γλωσσικές αποδόσεις του πρωτοκόλλου αριθ. 3, πρέπει να γίνουν ορισμένες τροποποιήσεις στην αγγλική και στην γερμανική απόδοση του υποδείγματος του πιστοποιητικού κυκλοφορίας εμπορευμάτων A.W.1,  ΑΠΟΦΑΣΙΖΕΙ:   Άρθρο 1  Στα υποδείγματα του πιστοποιητικού κυκλοφορίας εμπορευμάτων A.IS.1 που περιλαμβάνονται στο παράρτημα V του πρωτοκόλλου αριθ. 3, τα οποία τυπώνονται στην Ισλανδία, η σημείωση 1 της εμπροσθίας όψεως του πιστοποιητικού κυκλοφορίας εμπορευμάτων  συμπληρώνεται με τις ακόλουθες λέξεις: "ή Αυστρία, Ελβετία, Πορτογαλία, Σουηδία ή Φινλανδία".   Άρθρο 2  1. Οι λέξεις "Συμφωνία ΕΟΚ   Ισλανδίας", στο επάνω μέρος της εμπροσθίας σελίδος του υποδείγματος του πιστοποιητικού κυκλοφορίας εμπορευμάτων A.W.1 που περιλαμβάνεται στο παράρτημα VI του πρωτοκόλλου αριθ. 3, διαγράφονται.  2. Η ένδειξη "πιστοποιητικό κυκλοφορίας" γραμμένη στις γλώσσες τις οποίες έχει συνταχθεί η συμφωνία αντικαθίστ ται από τις ακόλουθες ενδείξεις:  V arenverkehrsbescheinigung Varecertifikat Movement certificate Certificat de circulation des marchandises Certificato di circolazione delle merci Certificaat inzake goederenverkeer Varesertifikat Tavaratodistus Flutningskirteini Certificado de circulc ao das mercadorias Varucertifikat Η σειρά των ανωτέρω ενδείξεων δύναται να τροποποιηθεί για να τεθεί στην αρχή η ένδειξη στη γλώσσα της χώρας που τυπώνει το πιστοποιητικό.   Άρθρο 3  Στον χώρο "Θεώρηση του τελωνείου" που περιλαμβάνεται στην εμπροσθία όψη των υποδειγμάτων πιστοποιητικών κυκλοφορίας εμπορευμάτων A.IS.1 και A.W.1, παρεμβάλλεται η λέξη "ημερομηνία.......".   Άρθρο 4  Στην απόδοση στη γερμανική γλώσσα της δηλώσεως του εξαγωγέα που περιλαμβάνεται στο παράρτημα VI του πρωτοκόλλου αριθ. 3 οι λέξεις:  "Beschreibe den ursprungsbegruendenden Vorgang wie folgt:(3)" αντικαθίστανται από τις ακόλουθες λέξεις:  "Beschreibe den Sachverhalt, auf Grund dessen die Waren die vorgenannten Voraussetzungen erfuellen, wie folgt:(3)"  Άρθρο 5  Στην απόδοδη στην αγγλική γλώσσα της δηλώσεως του εξαγωγέα που περιλαμβάνεται στο παράρτημα VI του πρωτοκόλλου αριθ. 3 οι λέξεις:  "Declares that these goods were obtained in.......(1)" αντικαθίστανται από τις ακόλουθες λέξεις:  "Declares that these goods are situated in.....(1)"  Άρθρο 6  Τα πιστοποιητικά κυκλοφορίας που συνετάχθησαν σύμφωνα με τα υποδείγματα τα ισχύοντα προηγουμένως, δύνανται να συνεχίσουν να χρησιμοποιούνται μέχρις εξαντλήσεως των αποθεμάτων.  Έγινε στις Βρυξέλλες, στις 8 Ιουνίου 1973.  Για τη Μικτή Επιτροπή Ο Πρόεδρος Th. ASGEIRSSON Οι Γραμματείς O. EGILSSON M.C. SAUT      ΠΑΡΑΡΤΗΜΑ IV   ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ αριθ. 6/73 περί συμπληρώσεως και τροποποιήσεως του πρωτοκόλλου αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας  Η ΜΙΚΤΗ ΕΠΙΤΡΟΠΗ,  Έχοντας υπόψη:  τη συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Ισλανδίας που υπεγράφη στις Βρυξέλλες στις 22 Ιουλίου 1972,  το πρωτόκολλο αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας (αποκαλούμενο εφεξής "πρωτόκολλο αριθ. 3"), και ιδίως το άρθρο 28,  Εκτιμώντας:  ότι είναι αναγκαίο να γίνουν ορισμένες τροποποιήσεις στο άρθρο 25 παράγραφος 1 του πρωτοκόλλου αριθ. 3 για να αποφευχθεί η εμφάνιση εις βάρος των καταγομένων προϊόντων κατά την έννοια της συμφωνίας της 22ας Ιουλίου 1972, ορισμένων μεταβολών στις πηγές  εφοδιασμού που θα ήταν δυνατό να επέλθουν μέχρι την ημερομηνία καταργήσεως των δασμών μεταξύ της Κοινότητος, στην αρχική της σύνθεση και της Ιρλανδίας αφ' ενός και της Ισλανδίας αφ' ετέρου- ότι είναι, κατά συνέπεια, αναγκαίο να τροποποιηθεί το κείμενο  του άρθρου 24,  ΑΠΟΦΑΣΙΖΕΙ:   Άρθρο 1  Το κείμενο του άρθρου 25 παράγραφος 1 του πρωτοκόλλου αριθ. 3 αντικαθίσταται από το ακόλουθο κείμενο:  "1. Δύνανται να απολαύουν, κατά την εισαγωγή στην Ισλανδία ή στην Δανία ή στο Ηνωμένο Βασίλειο, των ισχυουσών στην Ισλανδία ή στις δύο αυτές χώρες δασμολογικών διατάξεων που αναφέρονται στο άρθρο 3 παράγραφος 1 και στο άρθρο 4 της συμφωνίας:  α) τα προϊόντα που ανταποκρίνονται στις προϋποθέσεις του παρόντος πρωτοκόλλου για τα οποία έχει εκδοθεί πιστοποιητικό κυκλοφορίας εμπορευμάτων, από το οποίο προκύπτει ότι απέκτησαν την ιδιότητα καταγομένων προϊόντων και υπέστησαν οποιαδήποτε  συμπληρωματική μεταποίηση μόνον στην Ισλανδία ή στις προαναφερόμενες δύο χώρες ή στις πέντε άλλες χώρες που αναφέρονται στο άρθρο 2 του παρόντος πρωτοκόλλου- β) τα προϊόντα που ανταποκρίνονται στις προϋποθέσεις του παρόντος πρωτοκόλλου, εκτός από εκείνα που αναφέρονται στα κεφάλαια 50 μέχρι 62, για τα οποία έχει εκδοθεί πιστοποιητικό κυκλοφορίας εμπορευμάτων από το οποίο προκύπτει: 1. ότι παρήχθησαν δια μεταποιήσεως εμπορευμάτων τα οποία κατά τον χρόνο της εξαγωγής τους εκ της Κοινότητος στην αρχική της σύνθεση ή της Ιρλανδίας, είχαν ήδη αποκτήσει εκεί την ιδιότητα των καταγομένων προϊόντων,  2. και ότι η επιπλέον αξία, η κτηθείσα στην Ισλανδία ή στις προαναφερόμενες δύο χώρες ή στις πέντε άλλες χώρες που αναφέρονται στο άρθρο 2 του παρόντος πρωτοκόλλου αντιπροσωπεύει το 50% ή περισσότερο της αξίας των προϊόντων αυτών- γ) τα προϊόντα των κεφαλαίων 50 μέχρι 62 που ανταποκρίνονται στις προϋποθέσεις του παρόντος πρωτοκόλλου και τα οποία περιλαμβάνονται στην κατωτέρω στήλη 2, για τα οποία έχει εκδοθεί πιστοποιητικό κυκλοφορίας εμπορευμάτων από το οποίο προκύπτει ότι  παρήχθησαν δια μεταποιήσεως περιλαμβανομένων στην κατωτέρω στήλη εμπορευμάτων, τα οποία κατά τον χρόνο της εξαγωγής τους εκ της Κοινότητος στην αρχική της σύνθεση ή της Ιρλανδίας είχαν ήδη αποκτήσει εκεί την ιδιότητα των καταγομένων προϊόντων.   "" ID="1">1. 50.03> ID="2">Απορρίματα μετάξης (συμπεριλαμβανομένων και των μη επιδεκτικών αναπηνισμού κουκουλίων και των ινών των προερχομένων εκ της ξάνσεως νημάτων, υφασμάτων ή ρακών). Γνάφαλα, γναφαλίδια και αποκτενίδια μετάξης> ID="3"  ASSV="2" ACCV="2.2.3">Όλα τα προϊόντα που υπάγονται στα κεφάλαια 50 μέχρι 62"> ID="1">56.03> ID="2">Απορρίματα υφαντικών ινών, συνθετικών και τεχνητών (συνεχών ή μη συνεχών) εις τολύπας, συμπεριλαμβανομένων και των απορριμάτων της κλώσεως και των  προερχομένων εκ της ξάνσεως νημάτων, υφασμάτων ή ρακών"> ID="1">2. 53.05> ID="2">Έρια και τρίχες (εκλεκτής ποιότητος και μη) λαναρισμένα ή κτενισμένα> ID="3">Όλα τα προϊόντα που υπάγονται στα κεφάλαια 50 μέχρι 57"> ID="1">3. ex 56.01> ID="2">Ίνες  υφαντικές, συνθετικές, μη συνεχείς (βραχείαι) εις τολύπας> ID="3" ASSV="2" ACCV="2.2.3">- Όλα τα προϊόντα που υπάγονται στα κεφάλαια 50 μέχρι 57, εξαιρέσει της κλάσεως 56.04: Ίνες υφαντικές, συνθετικές και τεχνητές, μη συνεχείς και απορρίματα συνθετικών  και τεχνητών υφαντικών ινών (συνεχών ή μη), άπαντα λαναρισμένα, κτενισμένα ή κατ' άλλον τρόπον παρεσκευασμένα προς κλώσιν - Τα εξής προϊόντα των κεφαλαίων 58 μέχρι 62:  ex 59.01 Σερβιέττες υγείας ex 59.04 Σπάγγοι, σχοινία και χονδρά σχοινία, άπαντα πλεκτά ή μη, εκτός των απλών νημάτων των αποτελουμένων αποκλειστικώς εξ ινών συνθετικών συνεχών"> ID="1">ex 56.02> ID="2">Δέσμαι διά την κατασκευήν μη συνεχών συνθετικών υφαντικών ινών"> ID="1">4.  ex 56.01 ex 56.02> ID="2">Ίνες και δέσμες εκ πολυπροπυλενίου, υπό την προϋπόθεση ότι η αξία τους δεν υπερβαίνει το 40 % της αξίας του τελικού προϊόντος> ID="3">ex 59.02 Πιλήματα διά βελόνης, έστω και εμπεποτισμένα ή επικεχρισμένα"> ID="1">5. ex Κεφάλαια 50  μέχρι 57> ID="2" ASSV="12">Νήματα> ID="3">ex 50.09 Υφάσματα βεβαμμένα, περιέχοντα 80 % τουλάχιστον κατά βάρος μέταξαν ή γνάφαλα μετάξης"> ID="3">ex 51.04 Υφάσματα εκ συνθετικών ή τεχνητών υφαντικών ινών συνεχών, φλοκωτά"> ID="3">ex 55.09 Έτερα  υφάσματα βαμβακερά, φλοκωτά"> ID="3">ex 55.09 Οργαντίναι, λελευκασμέναι, μερσερισμέναι και περγαμηνοποιημέναι"> ID="3">ex 56.07 Υφάσματα εκ συνθετικών και τεχνητών ινών μη συνεχών (ή εξ απορριμάτων συνθετικών και τεχνητών υφαντικών ινών), φλοκωτά">  ID="3">58.01 Τάπητες, των οποίων η θυσανωτή επιφάνεια αποτελείται εκ νημάτων δεδεμένων διά κόμβων ή απλώς περιελιγμένων εις τα νήματα του στήμονος, έστω και έτοιμοι"> ID="3">ex 59.01 Σερβιέττες υγείας">  "" ID="3">ex 59.15 Σωλήνες αντλιών και παρόμοιοι σωλήνες εξ υφαντικών υλών, εις τους οποίους το λίνον ή η κάνναβις ή και αι δύο αυταί ύλαι ηνωμέναι αντιπροσωπεύουν κατ' ανώτατον όριον το 50 % του βάρους των συνιστωσών τούτους υφαντικών υλών">  ID="3">ex 59.17 Γάζες και υφάσματα δια κόσκινα"> ID="3">ex 59.17 Είδη εξ υφαντικών υλών, πλην των προϊόντων που καθορίζονται εις την Σημείωσιν 5 α) του κεφαλαίου 59"> ID="3">ex 60.03 Περικνημίδες εν γένει, περιπόδια, περιπόδια κοντά (σοσόνια),  προστατευτικά των περικνημίδων και παρόμοια είδη, πλήρη και έτοιμα να φορεθούν"> ID="3">ex 60.06 Είδη πλεκτά της φύσεως εκείνων που υπάγονται εις τας κλάσεις 60.02 μέχρι 60.05 ελαστικά και συνδεδυασμένα μετά καουτσούκ πλήρη και έτοιμα να φορεθούν ή  έτοιμα προς χρήσιν"> ID="1">6. ex Κεφάλαια 50 μέχρι 59> ID="2" ASSV="2">Νήματα απλά> ID="3">59.05 Δίκτυα, κατεσκευασμένα εκ των εις την κλάσιν 59.04 περιλαμβανομένων υλών εις τόπια, εις τεμάχια ή εις καθωρισμένα σχήματα. Δίκτυα έτοιμα διά την αλιείαν  εκ νημάτων, σπάγγων ή σχοινίων"> ID="3">59.06 Έτερα είδη κατεσκευασμένα εκ νημάτων, σπάγγων, σχοινίων ή χονδρών σχοινίων, εξαιρέσει των υφασμάτων και των ειδών εξ υφασμάτων"> ID="1">7. ex Κεφάλαια 55 και 56> ID="2">Νήματα απλά> ID="3">ex 58.08  Υφάσματα βροχιδωτά δια κόμβων (δικτυωτά) παρουσιάζοντα κανονικάς ανοικτάς βροχίδας, σχήματος τετραγώνου ή ρόμβου, συγκρατουμένας διά κόμβων κατά τας τέσσαρας αυτών γωνίας εξ ολοκλήρου κατεσκευασμένα εκ βάμβακος ή εξ συνθετικών ινών"> ID="1">8. ex  51.01> ID="2">Νήματα εκ συνθετικών υφαντικών ινών συνεχών μη συνεσκευασμένα διά την λιανικήν πώλησιν> ID="3" ASSV="2" ACCV="2.2.3">ex 58.08 Υφάσματα βροχιδωτά δια κόμβων (δικτυωτά) παρουσιάζοντα κανονικάς ανοικτάς βροχίδας, σχήματος τετραγώνου ή ρόμβου  συγκρατουμένας διά κόμβων κατά τας τέσσαρας αυτών γωνίας, εξ ολοκλήρου κατεσκευασμένα εκ βάμβακος ή εξ συνθετικών ινών ex 59.04 Σπάγγοι, σχοινία και χονδρά σχοινία, άπαντα πλεκτά ή μη, πλην των απλών νημάτων των αποτελουμένων αποκλειστικώς από συνεχείς συνθετικάς ίνας 59.05 Δίκτυα, κατεσκευασμένα εκ των εις την κλάσιν 59.04 περιλαμβανομένων υλών, εις τόπια, εις τεμάχια ή εις καθορισμένα σχήματα. Δίκτυα έτοιμα διά την αλιείαν εκ νημάτων, σπάγγων ή σχοινίων 59.06 Έτερα είδη κατεσκευασμένα εκ νημάτων σπάγγων, σχοινίων ή χονδρών σχοινίων εξαιρέσει των υφασμάτων και των ειδών εξ υφασμάτων"> ID="1">ex 51.02> ID="2">Νήματα μονόινα, λωρίδες και παρόμοιαι μορφαί (τεχνητόν άχυρον), ως απομιμήσεις ραμμάτων  χειρουργικών εκ συνθετικών υφαντικών υλών"> ID="1">9. ex 51.01 ex 51.02 ex 56.05> ID="2">Νήματα,νήματα μονόινα, λωρίδες και παρόμοιαι μορφαί (τεχνητόν άχυρον), ως και απομιμήσεις ραμμάτων χειρουργικών, εξ ινών χαλκαμμωνίας> ID="3">58.06 Ετικέτται, εμβλήματα και παρόμοια είδη άπαντα υφασμένα αλλ'ουχί κεντημένα εις τόπια, εις  ταινίας ή κεκομμένα εις τεμάχια">  "" ID="1">10. ex 51.02> ID="2">Νήματα μονόινα εκ πολυεστέρων> ID="3">ex 59.17 Υφάσματα (έτερα των πιληματοποιημένων υφασμάτων εξ υφαντικών ινών), των τύπων των συνήθως χρησιμοποιουμένων εις τας μηχανάς δια την παραγωγή χαρτομάζης ή διά την  κατασκευήν και την επεξεργασίαν τελειώματος του χάρτου και του χαρτονίου, συμπεριλαμβανομένων και των υφασμάτων του είδους σωληνοειδούς ή ατέρμονος σχήματος"> ID="1">11. ex Κεφάλαια 50 μέχρι 59> ID="2" ASSV="2">Ύφασμα και έτερα προϊόντα πλην των  υπαγομένων εις τας κλάσεις 59.10 και 59.11.> ID="3">59.10 Λινοτάπητες δια πάσαν χρήσιν, κεκομμένοι ή μη. Επιστρώματα δαπέδων αποτελούμενα από επίχρισμα επί υποθέματος εξ υφαντικών υλών, κεκομμένα ή μη"> ID="3">ex 59.11 Φύλλα, πλάκες ή ταινίαι εκ  καουτσούκ σπογγώδους ή κυψελώδους, συνδεδυασμένα μετά υφάσματος"> ID="1">12. ex Κεφάλαια 50 μέχρι 59> ID="2" ASSV="2">Ύφασμα υπό την προϋπόθεση ότι η αξία του υφάσματος (φόδραι, διακοσμήσεις ή εξαρτήματα μη συμπεριλαμβανόμενα) δεν υπερβαίνει το 45 %  της αξίας του τελικού προϊόντος> ID="3">ex 61.01 Εξωτερικά ενδύματα ανδρών και παίδων, πλήρη και έτοιμα να φορεθούν"> ID="3">ex 61.02 Εξωτερικά ενδύματα γυναικών, κορασίδων και μικρών παιδιών, πλήρη και έτοιμα να φορεθούν των κατωτέρω ειδών: φορέματα,  φούσται, σακκάκια παντός είδους, περισκελίδες (πανταλόνια) (έτεραι των περισκελίδων των οποίων το ύφασμα υπάγεται εις τας κλάσεις 55.08 και 55.09) κοστούμια (αποτελούμενα εκ σακκακίου και φούστας ή σακκακίου και περισκελίδος) και επανωφόρια">  ID="1">13. ex Κεφάλαια 50 μέχρι 59> ID="2">Ύφασμα, υπό την προϋπόθεση ότι η αξία του υφάσματος δεν υπερβαίνει το 40% της αξίας του τελικού προϊόντος> ID="3">ex 61.09 Στηθόδεσμοι, κορσέδες, ζώναι - κορσέδες, κορσέδες άνευ ελασμάτων, εύκαμπτοι ζώναι και  έτερα είδη προοριζόμενα διά την συγκράτηση του σώματος, έστω και ελαστικά, πλήρη και έτοιμα να φορεθούν."> Οι διατάξεις της παρούσης παραγράφου εφαρμόζονται μόνον επί των προϊόντων, τα οποία, βάσει των διατάξεων της παρούσης συμφωνίας και των προσηρτημένων πρωτοκόλλων, θα απολαύουν της καταργήσεως των δασμών κατά το τέλος της περιόδου του δασμολογικού  αφοπλισμού που προβλέπεται για κάθε προϊόν.  Οι διατάξεις που αναφέρονται ανωτέρω δεν εφαρμόζονται πλέον κατά την εκπνοή της περιόδου του δασμολογικού αφοπλισμού που προβλέπεται για κάθε προϊόν".   Άρθρο 2  Το κείμενο του άρθρου 24 παράγραφος 1 του πρωτοκόλλου αριθ. 3 αντικαθίσταται από το ακόλουθο κείμενο:  "1. Από τα πιστοποιητικά κυκλοφορίας προκύπτει, ενδεχομένως, ότι τα εμπορεύματα στα οποία αυτά αναφέρονται απέκτησαν την ιδιότητα καταγομένων προϊόντων και υπέστησαν οποιαδήποτε συμπληρωματική μεταποίηση υπό τις προϋποθέσεις που αναφέρονται στο άρθρο 25  παράγραφος 1, μέχρι την ημερομηνία από της οποίας ο εφαρμοζόμενος δασμός επί των ανωτέρω εμπορευμάτων θα έχει καταργηθεί μεταξύ της Κοινότητος στην αρχική της σύνθεση και της Ιρλανδίας αφ' ενός και της Ισλανδίας αφ' ετέρου." Έγινε στις Βρυξέλλες, στις 8 Ιουνίου 1973.  Για την Μικτή Επιτροπή Ο Πρόεδρος Th. ASGEIRSSON Οι Γραμματείς O. EGILSSON M. C. SAUT      ΠΑΡΑΡΤΗΜΑ V   ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ αριθ. 7/73 περί των εμπορευμάτων τα οποία ευρίσκονται καθ' οδόν την 1η Απριλίου 1973  Η ΜΙΚΤΗ ΕΠΙΤΡΟΠΗ,  Έχοντας υπόψη:  τη συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Ισλανδίας που υπεγράφη στις Βρυξέλλες στις 22 Ιουλίου 1972,  το πρωτόκολλο αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, και ιδίως το άρθρο 28,  Εκτιμώντας:  ότι είναι σκόπιμο τα εμπορεύματα τα οποία απεστάλησαν πριν από την 1η Απριλίου 1973 και ευρίσκονται καθ' οδόν την ημερομηνία αυτή λόγω ανωτέρας βίας ή εξαιρετικών περιστάσεων, να απολαύουν των διατάξεων του άρθρου 3 παράγραφος 1 της συμφωνίας και και  του άρθρου 4 του πρωτοκόλλου αριθ. 1,  ΑΠΟΦΑΣΙΖΕΙ:   Άρθρο μόνο  Τα εμπορεύματα τα οποία την 1η Απριλίου 1973 ευρίσκονται καθ' οδόν λόγω ανωτέρας βίας ή εξαιρετικών περιστάσεων, δύνανται να απολαύουν μέχρι την 15η Μαΐου 1973 των διατάξεων του άρθρου 3 παράγραφος 1 της συμφωνίας και του άρθρου 4 του  πρωτοκόλλου αριθ. 1 με την επιφύλαξη της καταθέσεως στις τελωνειακές αρχές του Κράτους εισαγωγής, των εγγράφων τα οποία ήταν αναγκαία πριν από την 1η Απριλίου 1973 για να τύχουν εφαρμογής των εν λόγω διατάξεων.  Έγινε στις Βρυξέλλες, στις 8 Ιουνίου 1973.  Για την Μικτή Επιτροπή Ο Πρόεδρος Th. ASGEIRSSON Οι Γραμματείς O. EGILSSON M. C. SAUT      ΠΑΡΑΡΤΗΜΑ VI   ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ αριθ. 8/73 περί των πιστοποιητικων A.W.1 που παρατίθενται στο παράρτημα VI του πρωτοκόλλου αριθ. 3  Η ΜΙΚΤΗ ΕΠΙΤΡΟΠΗ,  Έχοντας υπόψη:  τη συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Ισλανδίας που υπεγράφη στις Βρυξέλλες στις 22 Ιουλίου 1972,  το πρωτόκολλο αριθ. 3 περί του ορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, (αποκαλούμενο εφεξής "πρωτόκολλο αριθ. 3"), και ιδίως το άρθρο 28,  Εκτιμώντας:  ότι είναι σκόπιμο να ληφθούν ορισμένα μέτρα για να καταστεί δυνατή η χρησιμοποίηση κατά τις κατεργασίες ή μεταποιήσεις σύμφωνα με τις διατάξεις του άρθρου 2 του πρωτοκόλλου αριθ. 3, ορισμένων "καταγομένων προϊόντων" κατά την έννοια του εν λόγω  πρωτοκόλλου τα οποία είναι χωρίς πιστοποιητικό κυκλοφορίας,  ΑΠΟΦΑΣΙΖΕΙ:   Άρθρο μόνο  Στην περίπτωση κατά την οποία προϊόντα καταγόμενα από την Κοινότητα, την Ισλανδία ή από την μία ή την άλλη από τις πέντε χώρες που αναφέρονται στο άρθρο 2 του πρωτοκόλλου αριθ. 3, έχουν εισαχθεί πριν από την 1η Απριλίου 1973 είτε στην  Ισλανδία είτε στην Κοινότητα είτε στην μία ή στην άλλη από αυτές τις πέντε χώρες και χρησιμοποιούνται κατά τις κατεργασίες ή τις μεταποιήσεις σύμφωνα με τις διατάξεις του άρθρου αυτού, τα πιστοποιητικά κυκλοφορίας εμπορευμάτων A.W.1 δύνανται να  εκδίδονται μέχρι την 31η Δεκεμβρίου 1973, χωρίς να απαιτείται υποβολή των πιστοποιητικών κυκλοφορίας που αφορούν τα προϊόντα αυτά εφ' όσον οι τελωνειακές αρχές της χώρας εξαγωγής έχουν εξακριβώσει ότι αυτά τα προϊόντα πληρούν τις προϋποθέσεις του τίτλου  1 του εν λόγω πρωτοκόλλου.  Έγινε στις Βρυξέλλες, στις 8 Ιουνίου 1973.  Για την Μικτή Επιτροπή Ο Πρόεδρος Th. ASGEIRSSON Οι Γραμματείς O. EGILSSON M. C. SAUT